سوئیس-ین داووس شهرینده کئچیریلن 50-جی دونیا ایقتیصادی فورومونا قاتیلان خاریجی ایشلر ناظیری مولود چاووش اوغلو خصوصی بیر تلویزیون کانالینا موصاحیبه‌سینده اسد رژیمی‌نین سوریه-نین ادلیب بؤلگه‌سینه یؤنه‌لیک هوجوم‌لاری‌نین داوام ائتدیگینه دقت چکیب.
چاووش اوغلو: "جناب اردوغان روسیا پرزیدنتی ولادیمیر پوتینه بؤلگه‌دکی وضعیته دایر اطراف‌لی معلومات وئردی. رژیم هوجوم‌لارینا سون قویا‌جاق آددیم‌لار درحال آتیلما‌لی‌دیر. پوتین ایله کئچیردیگیمیز گؤروش‌لرده بونو شرح ائتدیک. اولوسلار آراسی توپلومو دا بو ساحه‌ده لازیم‌لی آددیم‌لاری آتماغا چاغیریریق”.
ادلیب-‌دن باشلایان کؤچ دالغاسینا دا ایشاره ائدن چاووش اوغلو وورغولاییب کی، اساس هدف قاچقین‌لارا ادلیب سرحدلری ایچری‌سینده یاردیم ائتمک اولما‌لی‌دیر. تورکیه بو شعارلا اینسان‌لارین یئرلشه بیله جگی دوشرگه‌لر یارادماق اوچون الیندن گلن سعی ائدیر. اؤلکه‌میزده 4 میلیونا یاخین سوریه-لی قاچقین وار. هوجوم‌لارین داوام ائتمه‌سی حالیندا داها میلیون‌لارلا اینسان سرحدده آخین ائده‌جک. تورکیه بئله بیر کؤچ دالغاسی‌نین عهده سیندن گله بیلمز. باتی دا ائله‌جه. بس یگانه حل یولو هوجوم‌لاری دایان‌دیرماق‌دان عبارت‌دیر.
